b'\n_START_ARTICLE_\nUEFA Liga nacija 2018./19. - Liga B\n_START_SECTION_\nFormat natjecanja\n_START_PARAGRAPH_\nLiga B se sastoji od 12 \xc4\x8dlanica UEFA-e rangiranih od 13. do 24. mjesta, podijeljenih u \xc4\x8detiri skupina po tri reprezentacija. Pobjednici svake skupine \xc4\x87e dobiti promociju u vi\xc5\xa1u ligu te \xc4\x87e tako sljede\xc4\x87e sezone igrati u ligi A, a tre\xc4\x87eplasirane reprezentacije \xc4\x87e ispasti iz lige B i sljede\xc4\x87u sezonu igrati u ligi C._NEWLINE_Osim toga, ligi B \xc4\x87e biti dodijeljeno jedno od \xc4\x8detiri preostala mjesta za Europsko prvenstvo 2020. \xc4\x8cetiri reprezentacije iz lige B koje se nisu kvalificirale na Europsko prvenstvo igrat \xc4\x87e u o\xc5\xbeujku 2020. doigravanja. Mjesto u doigravanju prvo \xc4\x87e biti dodijeljeno pobjednicima skupina, a ako je pobjednik skupine osigurao sudjelovanje na prvenstvu redovnim kvalifikacijama, tada \xc4\x87e mjesto dobiti sljede\xc4\x87a najbolje rangirana reprezentacija lige. Ako manje od \xc4\x8detiri reprezentacije u ligi B nisu osigurale sudjelovanje na prvenstvu onda se ta slobodna mjesta dodjeljuju reprezentacijama najboljim u ukupnom poretku. Doigravanja \xc4\x87e se sastojati od dva polufinala (najbolje rangirana reprezentacija protiv 4. te 2. protiv 3. najbolje rangirane reprezentacije, a doma\xc4\x87in \xc4\x87e biti bolje rangirana reprezentacija) i jednog finala u kojemu sudjeluju pobjednici polufinalnih utakmica. Pobjednik doigravanja osigurava plasman na Europskom prvenstvu 2020.\n_START_SECTION_\nNagradni fond\n_START_PARAGRAPH_\nNagradni fond koji \xc4\x87e biti dodijeljen reprezentacijama objavljen je u o\xc5\xbeujku 2018. Svaka reprezentacija lige B \xc4\x87e dobiti naknadu solidarnosti od milijun eura. Uz to, \xc4\x8detiri pobjednika skupina dobit \xc4\x87e jo\xc5\xa1 i milijun eura bonusa. \xc5\xa0to zna\xc4\x8di da maksimalni iznos koji \xc4\x87e najbolja reprezentacija lige B dobiti je 2 milijuna eura.'